Orlova Lübov'

Lübov' Petrovna Orlova  (; sünd. 11. uhoku 1902, Zvenigorod, Moskvan gubernii, Venälaine imperii — kol. 26. viluku 1975, Moskv, NSTÜ) oli tutab nevondkundaline aktris, pianist, pajatai da kargnik. NSTÜ:n rahvahan artist (1950).

Orlova om bajarišton rodul. Aktrisan al'mamater om Moskvan teatraline tehnikum (nüg. GITIS), opendusen voded — 1922−1925.

Tehnikuman vaumičendan jäl'ghe naine radoi teatras, oli fil'miden ozutandan tapöran. Lübov' Orlova oli nevondkundaližen kinoekranan üks' tähthaižišpäi vspäi 1934. Aktris sai sur'kulud populärižust väten rolid ičeze Grigorii Aleksandrov-mužikan fil'miš päazjan, niiden keskes oma «Ilokaz norišt» (1934), «Cirk» (1936), «Volg-Volg» (1938), «Vauged te» (1940), «Keväz'» (1947). Hänen sädamižradmine abuti muzikaližen kinokomedijan žanran šingotesele.

 Homaičendad 

Kategorii:NSTÜ:n aktrisad
Kategorii:NSTÜ:n pajatajad
Kategorii:NSTÜ:n pianistad
Kategorii:NSTÜ:n kargnikad
Kategorii:Aktrisad kirjamišton mödhe
Kategorii:Kargnikad kirjamišton mödhe
Kategorii:Pajatajad kirjamišton mödhe
Kategorii:Pianistad kirjamišton mödhe
Kategorii:Personalijad kirjamišton mödhe